दोस्रो सत्रको कार्यक्रममा भने ‘साहित्य र राजनीतिको अन्तर्सम्बन्ध’ विषयमा बहस कार्यक्रम सम्पन्न भएको थियो। कवि प्रदिप लोहागुण अनि पत्रकार डी.के वाइबाले सञ्चालन गरेको बहस कार्यक्रममा कवि टिका भाइ, मनोज बोगटी, जाप नेता अमर लामा, क्रामाकपा नेता किशोर प्रधान अनि सन्दिप जैन प्यानलिस्टका रूपमा उपस्थित बनेका थिए। यस अवसरमा साहित्य र राजनीतिले समाजमा पारिरहेको प्रभाव र पार्न पर्ने प्रभावमाथि कुराकानी भएको थियो।
